Knaŭtio

Knaŭtio (Knautia) estas genro el la familio de dipsakacoj,  nun ofte konsiderata kiel grupo aŭ subfamilio (Dipsacoideae) de kaprifoliacoj.

 Priskribo 
La specioj estas unujaraj aŭ plurjaraj. La kapitulo unuavide similas tiujn de la parenca genro skabiozoj (Scabiosa) sed la floroj de knaŭtioj havas nur 4 petalojn kaj ne ekzistas malhelaj haroj inter la floroj.

 Kreskejo 
Ili kreskas sur herbejoj, sed ankaŭ en heĝoj kaj en densaj arbaroj. La plantoj estas vintrorezistaj. Ili preferas sunajn ĝis duonombrajn kreskejojn.

 Disvastiĝo 
La plantoj estas disvastiĝintaj en Eŭropo kaj Azio, ĉe kio ili ekzistas en la regiono de la Mediteraneo ĝis Siberio. Ili ankaŭ ekzistas en sudokcidenta Azio kaj en okcidenta Afriko.

 Sistematiko 
La genro Knautia estis priskribita la unuan fojon en la jaro 1753 de Carl von Linné en Species Plantarum, volumo 1, paĝo 101, . Sinonimo por Knautia L. estas Trichera Schrad. ex Roem. & Schult..

La genro estas malfacila en sia sistematiko. Ĝi kreas poliploidian komplekson, ĉe kio la novestiĝo de specioj ankoraŭ ne finiĝis. Ofte aperas ankaŭ hibridoj. Ekzistas 60 specioj, el kiuj 48 ankaŭ aperas en Eŭropo.
eta|Kampa knaŭtio (Knautia arvensis)
En meza Eŭropo aperas la jenaj specioj:
 Kampa knaŭtio (Knautia arvensis), ofta kaj disvastiĝinta
 Arbara knaŭtio (Knautia dipsacifolia, laŭ Fischer Knautia maxima), ofta
 Balkana knaŭtio (Knautia drymeia)
 Flava knaŭtio (Knautia kitaibelli)
 Ruĝa knaŭtio (Knautia macedonica)
 Longfolia knaŭtio (Knautia longifolia)
 Karintia knaŭtio (Knautia carinthiaca), endemiito en Görtschitztal inter Eberstein kaj Launsdorf.
 Noria knaŭtio (Knautia norica), endemiito en Supra Stirio kaj Karintio.

 Notoj 
Fischer et al.: Exkursionsflora, 2006.
Flora of Pakistan

 Literaturo 
 Botanica, Einjährige und mehrjährige Pflanzen, Über 2000 Pflanzenporträts, ISBN 978-3-8331-4469-1, paĝo 489 


 Eksteraj ligiloj 

Kategorio:Dipsakacoj